Kvelertak (band)

**Kvelertak** er et norsk hardcore/metal-band fra Stavanger startet i 2007.

Medlemmene består av Ivar Nikolaisen (vokal), Maciek Ofstad (gitar), Vidar Landa (gitar), Marvin Nygaard (bass) og Håvard Takle Ohr (trommer). 

Stilmessig spiller bandet en krysning mellom ulike sjangere, hovedsakelig hardcore punk med Nu metal og black metal-elementer. Bandet kaller selv musikken sin «necro 'n' roll», og synger på norsk. Kvelertak har gitt ut fire album og vunnet fire Spellemannpriser.

## Historie
Bandet bestod i starten av vokalist Erlend Hjelvik, gitaristene Bjarte Lund Rolland, Vidar Landa og Anders Mosness og bassist Marvin Nygaard. I 2008 ble Kjetil Gjermundrød med på trommer mens Maciek Ofstad erstattet Mosness i 2009.

I januar 2009 ble bandet kåret til årets Zoom i Stavanger og sikret seg plass til Zoom-finalen i Oslo. Bandets låt «Blodtørst» ble kåret til Ukas Urørt av NRK P3 i februar 2009. Samme måned spilte Kvelertak på , noe som sikret bandet en konsertplass på Roskildefestivalen der de spilte foran 3000 tilskuere. Bandet ble omtalt som årets «snakkis» i by:Larm-avisen, og fikk mye skryt av Lydverkets Ruben Gran. I 2009 spilte bandet på flere festivaler, deriblant Hole in the Sky og Øyafestivalen.

Mot slutten av 2009 signerte Kvelertak med plateselskapet Indie Recordings. Bandet ble også tildelt SR-bankens G9alt-stipend på  kroner. Bandet kvalifiserte seg til å være med i konkurransen om å bli Årets Urørt 2010 med låten «Ordsmedar av rang» i desember 2009. Kvelertak kom på andreplass i kåringen som ble avholdt i januar 2010, men sikret seg likevel mye ros og oppmerksomhet. I ettertid fortsatte «Ordsmedar av rang», og senere også «Mjød», å bli spilt jevnlig på radio. I mai 2010 ga Kvelertak ut sin første utgivelse «Mjød» som digital singel, og slapp i tillegg musikkvideo til låten. «Mjød» ble kåret til «Single of the Week» (*ukens singel*) av BBC to uker på rad.

Kvelertak lanserte det selvtitulerte debutalbumet *[[Kvelertak (album)|Kvelertak]]* 21. juni i 2010. Albumet ble spilt inn i GodCity Studios i Massachusetts, USA, og er produsert av Converges Kurt Ballou. Baroness' John Dyer Baizley har designet platens cover. Albumet mottok strålende kritikker og sikret Kvelertak priser i klassene rock og årets nykommer under Spellemannprisen i 2010. Bandet ble dessuten nominert til Nordic Music Prize 2010 for albumet. Sommeren 2010 ble Kvelertak booket til flere norske festivaler og dro på sin første Europaturné med Converge, Kylesa og Gaza.

19. februar 2011 mottok Kvelertak Statoil-stipendet på én million kroner under by:Larm. Stipendet har som formål å gi norske artister større mulighet til å markedsføre og markere seg internasjonalt. De ble i tillegg nominert til Kulturdepartementets talentutviklingspris Bendiksenprisen for 2011.

Fra 2011 til 2013 turnerte bandet i Norge, Europa og USA. Kronprins Haakon og kronprinsesse Mette-Marit var blant publikum da bandet spilte konsert i San Francisco. 

I 2013 ga Kvelertak ut sitt andre album *Meir*. For albumet fikk de Spellemannprisen 2013 i klassen metal. Bandet spilte igjen på Roskildefestivalen i 2013, der de blant annet gjorde seg bemerket hos Metallica-vokalist James Hetfield. Under første utdeling av P3 Gull i 2013, ble bandet nominert i klassen årets liveartist, en nominasjon de også fikk i 2014 og 2016.

I 2014 var bandet en av oppvarmerne på Metallicas «By Request Tour». Våren og høsten 2014 var bandet på to USA-turneer med Gojira og Mastodon.

I 2015 turnerte bandet med Slayer og Anthrax i Europa. Kvelertaks selvproduserte tredje album *Nattesferd* ble sluppet i 2016. For albumet vant bandet Spellemannprisen i klassen rock, sin fjerde Spellemannpris.

Høsten 2017 og våren 2018 turnerte bandet som oppvarmingsband på den europeiske delen av Metallica sin «Worldwired»-turné.

Mandag 16. juli 2018 meldte Erlend Hjelvik at han gir seg som vokalist i bandet. Under Fjellparkfestivalen fredag samme uke presenterte bandet Ivar Nikolaisen fra bandene Silver og The Good The Bad and The Zugly som ny vokalist. Året etter tok  over som trommeslager etter .

Bandet ga ut sitt femte album, *Endling*, i september 2023. Samme år fikk de Gammleng-prisen i klassen utøver og ble året etter nominert til Spellemannprisen 2023 i klassen årets utgivelse og Edvard-prisen 2024 i klassen populær for albumet. Gitarist Bjarte Lund Rolland forlot bandet i oktober 2024.

## Diskografi
**[[Kvelertak (album)|Kvelertak]]* (2010)
**[[Meir]]* (2013)
**[[Nattesferd]]* (2016)
**[[Splid]]* (2020)
**[[Endling]]* (2023)

## Medlemmer
*  – gitar
*  – bass
*  – gitar/vokal (2009–)
* Ivar Nikolaisen – vokal (2018–)
*  - trommer (2019-)

### Tidligere medlemmer
*  - gitar (2007–2009)
*  - vokal (2007–2018)
*  - trommer (2008-2019)
*  - gitar (2007-2007)
*  – gitar (2007-2024)

## Referanser


## Eksterne lenker
* 
* 
* 
*